recursal/SuperWikiNEXT-32B huggingface dataset:
**Gerhard Schønings skole**, tidligere **Trondhjems Borgerlige Realskole**, er en avdeling av Thora Storm videregående skole i Trondheim. Skolen ligger i Vår Frue gate i Midtbyen i Trondheim, med blant annet Vår Frue kirke som nærmeste nabo. Trondhjems Borgerlige Realskole ble opprettet i 1783 med midler fra Stiftelsen Trondhjems Borgerlige Realskole, Waisenhusstiftelsen og Thomas Angells Stiftelser. 

I 1956 ble skolen omdannet til gymnas ved sammenslåingen av Trondhjems Borgerlige Realskole og Trondhjem kommunale høgre allmennskole, og oppkalt etter Gerhard Schøning som var rektor ved Trondheim katedralskole på midten av 1700-tallet, og en viktig kulturpersonlighet i norsk historie. Stiftelsen Trondhjems Borgerlige Realskole eier skolens bygninger og grunn, og leier disse ut til Sør-Trøndelag fylkeskommune som driver skolen.

Skolen ble i 2010 slått sammen med Adolf Øiens skole til én enhet, Thora Storm videregående skole.

På folkemunne går skolen under navnet «Skjøning». Skolen tilbyr studiespesialisering, studiespesialisering med formgivingsfag, design og håndverk, helse- og oppvekstfag, yrkestrening, voksenopplæring og utdanning for minoritetsspråklige. Den har derfor en stor andel elever med ikke-norsk bakgrunn, og flere titalls språk praktiseres av skolens elever.

Rektorer
--------

* Reidar Jørgensen[*når?*]

Pedagoger
---------

* Trygve Lysaker - historiker[*når?*]
* Hans Kristiansen - forfatter[*når?*]
* Katharina Mo Berge - orienteringsløper[*når?*]

Referanser
----------

1. ↑  Kildenett Arkivert 21. juli 2015 hos Wayback Machine. hentet 2012-03-03

Eksterne lenker
---------------

* Skolens hjemmeside –
* Gerhard Schønings skoles arkivfinnes ved NTNU Universitetsbiblioteket

| * v
* d
* r
Videregående skoler i Trøndelag |
| --- |
| Nåværende | 
* Aglo
* Bybroen
* Byåsen
* Charlottenlund
* Fosen
* Gauldal
* Granskogen
* Grong
* Guri Kunna (Hitra/Frøya)
* Heimdal
* Hemne
* Inderøy
* KVT
* Lade
* Leksvik
* Levanger
* Lukas
* Malvik
* Meldal
* Melhus
* Meråker
* Mære
* NæringsAkademiet
* Olav Duun (Namsos)
* Ole Vig (Stjørdal)
* Oppdal
* Orkdal
* Rissa
* Røros
* Selbu
* Skjetlein
* Sonans Trondheim
* Steinerskolen
* Steinerskolen, Rotvoll
* Steinkjer
* Strinda
* Thora Storm (Trondheim)
* Tiller
* Trondheim katedralskole
* Trondheim tekniske fagskole
* Val
* Verdal
* Ytre Namdal
* Øya
* Åfjord

 |  |
| Tidligere | 
* Adolf Øien
* Brundalen
* Egge
* Gerhard Schøning
* Guldbergaunet
* Ladejarlen
* Ringve
* Skatval
* Stjørdal
* Thorp og Andersen

 |

|  |  |
| --- | --- |
| Oppslagsverk/autoritetsdata | VIAF **·** Nasjonalt skoleregister
 |
En tennplugg.
En **tennplugg** omdanner høyspenning (5 000 – 50 000 volt) fra motorens tenningsanlegg (tennspole), til en «gnist» (egentlig en lysbue) i motorens forbrenningskammer i toppen av sylinderen. De finnes i mange varianter og utforminger avhengig av hvilke type motorer de skal brukes til. To tilsynelatende like tennplugger kan ha ulik varmeverdi (tynnere eller tykkere isolator rundt senterkjernen i pluggen) som gjerne angis som stigende eller synkende tallverdier preget inn på selve pluggen. Stigende tallverdi angir som regel en kaldere plugg. Om feil varmeverdi anvendes kan man i verste fall få alvorlige skader på motoren, eller i beste fall driftsforstyrrelser.

Tennplugger benyttes i bensinmotorer. Tennplugger benyttes ikke i dieselmotorer, her benyttes glødeplugger, og disse har en annen funksjon enn tennplugger..

Eksterne lenker
---------------

* Online tennplugg referanse

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** NKC
 |
**Madeleine Damerment** (født 11. november 1917 i Lille, Frankrike, død 13. september 1944 i Dachau konsentrasjonsleir) var en fransk spion under den andre verdenskrigen.

Etter nazistenes invasjon og okkupasjon av Frankrike ble hele familien hennes aktivt involvert i den franske motstandsbevegelsen. Damerment måtte etterhvert flykte til England der hun meldte seg til tjeneste for Special Operations Executive (SOE). Hun ble sendt med fallskjerm over Frankrike, den 28. februar 1944. Men, hun og hennes med-agenter var blitt forrådt og det tyske Gestapo arresterte dem da de landet med fallskjermene. De ble sendt til Gestapos franske hovedkvarter i Paris for forhør.

Den 12. mai 1944 ble hun sammen med flere andre SOE-agenter tatt med til forskjellige sivile fengsler for kvinner i Karlsruhe i Tyskland. Hun ble holdt fanget der under forferdelige forhold frem til 11. september da hun ble overført til konsentrasjonsleiren Dachau sammen med tre andre kvinnelige agenter.

Etterkrigsrapport om arbeidet med å finne Madeleine Damerment. Hun ble identifisert som en hemmelig agent, så rapporten ble merket «HEMMELIG» (øverst på siden).
Ved daggry den 13. september 1944, dagen etter sin ankomst til Dachau, ble de fire unge kvinnene tatt med til en liten gårdsplass ved siden av krematoriet i leiren og de ble tvunget ned på kne på bakken. De ble så henrettet med et skudd gjennom bakhodet og likene ble deretter kremert. Etter at verdenskrigen var over ble hun posthumt tildelt den franske Æreslegionen, Croix de guerre og Médaille de la Resistance.

Referanser
----------

1. 1 2   TracesOfWar, oppført som Madeleine Zoe Damerment, TracesOfWar person ID 66452[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook
 |

Portal: Andre verdenskrig
**Rachel Sarah Bilson** (født 25. august 1981 i Los Angeles i California) er en amerikansk skuespiller. Hun er kjent for sin rolle som Summer Roberts i TV-serien *The O.C.*

Biografi
--------

Rachel Sarah Bilson bodde i Los Angeles i California i USA. Her vokste hun opp med moren, faren og sine eldre brødre. Da Rachel Bilson var rundt syv år gammel ble hun oppmuntret av sine foreldre (som er forfatter, produsent og regissør) til å gå på auditions. Dette førte til at hun fikk sin første filmrolle i *The Wring Guys*. Siden da har hun opptrådt og vært med i en rekke talent-konkurranser og skoleskuespill. 

Da Rachel begynte på Notre Dame High School (her gikk også blant annet Kirsten Dunst og Michelle Trachtenberg), involverte hun seg sterkt i dramaklubben, og i løpet av hennes siste skoleår bestemte hun seg for å fortsette med skuespill. Det var hennes store drøm å bli skuespillerinne. Etter at hun hadde tatt eksamen, fikk hun med én gang en agent og dro på en rekke auditions. Flere år senere fikk hun sin første gjesterolle i *8 Simple Rules For Dating My Teenage Daughter* og senere en i *Buffy The Vampire Slayer*. Etter dette ble Bilson spurt om hun ville gå på audition for den amerikanske tv-serien *The O.C*. Hun var den aller første som prøvde seg som Summer Roberts, og ble kalt tilbake fire ganger før hun fikk rollen. The O.C. var spådd en lysende suksess allerede før serien hadde premiere og da den endelig kom, i 2003, ble spådommen bekreftet. Bilson har siden den gang ofte blitt omtalt i media og har prydet forsiden av store moteblader som Zink, Stuff, ComsoGirl og YM. Hun var sammen med The O.C.-kollega Adam Brody i tre år. Forholdet tok slutt i desember 2006.

Filmografi
----------

|  |  |
| --- | --- |
| Filmer
* *American Heist* (2014)
* *The To Do List* (2013)
* *The Bling Ring* (2013)
* *Waiting for Forever* (2009)
* *New York, I Love You* (2009)
* *Jumper* (2008)
* *The Last Kiss* (2006)
* *Unbroken* (2003)

TV-serier
* *The O.C.* (2003–2007)
* *Chuck* sesong 1, episode 8 og 9 (2007)
* *Hart of Dixie* (2011-2013)
 | Gjesteroller
* *That 70s Show* (2004)
* *MADtv* (2004)
* *Buffy the Vampire Slayer* (2003)
* *8 Simple Rules for Dating My Teenage Daughter* (2002)
* *How I Met Your Mother* (Sesong 5, 6 og 9)

Reklame
* Subway (ukjent)
* Clear And Clean (ukjent)
* Doritos (ukjent)
 |

Referanser
----------

Eksterne lenker
---------------

* (en) Rachel Bilson på Internet Movie Database Rediger på Wikidata

* (sv) Rachel Bilson i Svensk Filmdatabas Rediger på Wikidata

* (da) Rachel Bilson på Scope Rediger på Wikidata

* (fr) Rachel Bilson på Allociné Rediger på Wikidata

* (en) Rachel Bilson på AllMovie Rediger på Wikidata

* (en) Rachel Bilson hos Turner Classic Movies Rediger på Wikidata

* (en) Rachel Bilson hos Rotten Tomatoes Rediger på Wikidata

* (en) Rachel Bilson hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz
 |
Anleggets reservoar.
Prinsippskisse av anlegget.
**Racoon Mountain vannkraftverk** (engelsk: *Racoon Mountain Pumped Storage Station (PSP)*) er et pumpekraftverk i Marion County i Tennessee, USA. Kraftverket får kraft fra et reservoaret Nickajack Reservoir i Tennessee River, oppe på Raccoon Mountain. Installert effekt er ca. 1 532 MW, fordelt på seks turbiner. Demningen er 70 meter lang og 1 800 m lang, den største steinfyllingsdammen som TVA noensinne har konstruert.

Kraftverket eies av Tennessee Valley Authority. Anlegget stod ferdig i 1978 etter åtte års utbygging. Pumpeverket fungerer slik at det tappes vann fra et høytliggende reservoar ved østbredden av Michigansjøen i perioder med vannoverskudd eller høy etterspørsel, mens det fyres med kull eller råolje i tørke- og nedgangsperioder hvor deler av kraften brukes til å pumpe vann opp igjen til reservoaret.

Det tar 28 timer å fylle opp reservoaret. Oppe på reservoaret er det et besøkssenter som offentligheten kan besøke.

Fallhøyden (hydraulig head) er på 310 meter.

Referanser
----------

1. ↑   Form EIA-860M, utgitt desember 2022, besøkt 20. februar 2023[Hentet fra Wikidata]
2. ↑   Form EIA-860, utgitt 2021[Hentet fra Wikidata]

Eksterne lenker
---------------

* 1000 MW and Larger Pumped Hydro Installations Worldwide[*død lenke*] – Electronic Storage Association. Besøkt 11. september 2010.
* Tennessee Valley Authority – kraftverkets hjemmeside.
GG 64 «Astrid-Marie» og GG 764 «Astrid» har fylt fiskekvotene. (Rörö havn).
**Rörö** er et tettsted og en øy i Öckerö kommune i Västra Götalands län i landskapet Bohuslän i Sverige. I 2010 hadde tettstedet 269 innbyggere.

Rörö er kommunens nordligste, bebodde øy. I sør ligger Hyppeln og i sørøst Källö-Knippla. I vest brer den nordligste delen av Kattegat seg ut.

Beboernes hovednæring er fiske, Rörö har en imponerende flåte med store notbåter. I tillegg kommer mindre fiskebåter som brukes til kystfiske, eid av pensjonister og hobbyfiskere.

Rörö har skole for 1.-6. klasse. I 2008 ble nye lokaler tatt i bruk. Det er også en førskole på øya. På 2000-tallet ble det bygd en idrettshall i tilknytning til skolen.

To tredeler av Rörö, i prinsippet øyas sørlige, vestlige og nordlige deler, er naturreservat. Øya har fine badeviker, sandstrender og et nett med turstier. På øyas høyeste punkt og andre steder er det fortidsminner fra bronsealderen, samt spor fra militær virksomhet, bunkere og andre installasjoner som ble bygd under andre verdenskrig.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 29. mars 2016.

  


| * v
* d
* r
Öckerö kommune i Västra Götalands län i Sverige |
| --- |
|  | Björkö **·** Hälsö **·** Hönö **·** Fotö **·** Källö-Knippla **·** Kalvsund **·** Rörö **·** Öckerö |  |

|  |  |
| --- | --- |
| Oppslagsverk/autoritetsdata | GeoNames
 |
**Piteraq** er navnet på den kalde katabatiske vinden som av og til oppstår på Grønland, som kan gi store ødeleggelser i de byene og bygdene som rammes av den. 

Det er særlig området rundt Tasiilaq på østkysten som rammes. Piteraq oppstår som regel på kalde og vindstille netter, når det hoper seg opp med kald luft innlandsisen.

Den oppstår når den iskalde luften forskyver seg, og dras ned fra innlandsisen av gravitasjonen, og dras ned gjennom daler og kløfter på vei mot kysten. Luften varmes opp og blir tørrere underveis, men siden den opprinnelig er ekstremt kald vil den, selv om den varmes opp med 10-15°, være svært kald og tørr når den når kysten.

Typisk temperatur sommer og vinter
----------------------------------

Om vinteren er en Piteraq som regel er verst, her kan temperaturen typisk være mellom -10 og -20° Celcius, og vindstyrken vil typisk være mellom 50 og 80 m/sek. Om sommeren er den mildere, her kan temperaturen være mellom 0 og 10° celsius og vindstyrken lavere; mellom 20 og 40 m/sek.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
Pistonger til munnladingsrevolvere
En **pistong** er en hul knast eller sylider på et skytevåpen med perkusjonslås. Tennhetta plasseres på pistongen, og når hanen detonerer virkestoffet passerer stikkflammen ned gjennom den hule pistongen og antenner kruttet i kammeret. En pistong må derfor være solid nok til å tåle gjentatte slag fra en hane, og samtidig liten nok til at tennhetter kan lages i en praktisk størrelse.

Pistongen ble oppfunnet sammen med tennhettene av presten Alexander Forsyth for å konvertere sine gamle hagler med flintlås. De første pistongene så ut som små parfymeflasker og inneholdt knallkvikksølv. Hanen traff et lite stempel som utløste virkestoffet. Senere ble hele systemet forenklet til en klump av jern sveiset til kammeret, med en enkelt hull for stikkflammen. Fordi selve pistongen ble utsatt for stadige slag med hanen og varmen fra tennhetta måtte pistongen byttes en gang i blant. De var derfor utstyrt med en skrue i enden, slik at de enkelt kunne byttes ut når de ble skadet eller slitt ut.

Referanser
----------

1. ↑  Grant, Ford, Walton (2008). «Skytevåpen». I Erik Braathen. *Våpen – blankvåpen, rustninger og skytevåpen gjennom 4000 år*. Oslo: N.W. Damm & Søn. s. 16. ISBN 9788204135070. CS1-vedlikehold: Flere navn: forfatterliste (link)
2. ↑  Wilkinson, H. (1841). «Miscellaneous experiments». *Engines of War: Or, Historical and Experimental Observations On Ancient and Modern Warlike Machines and Implements*. London: Longman, Orme, Brown, Green & Longmans. s. 256.
***Klassik*** (originaltittel: *Классик*) er en russisk film fra 1998, regissert av Georgij Sjengelija.

Handling
--------

Historien finner sted på 1990-tallet i Russland, og begynner med at en gruppe medlemmer fra en biljard-klubb forsøker å samle inn nok penger for å bygge et luksuriøst aldershjem for lærerne deres: den forrige generasjonen biljard-spillere.

Den kriminelle Savitskij er blant dem som blir bedt om donere penger til dette formålet, som han motvillig går med på. Men han sender deretter ett par håndlangere etter dem, for å stjele hele summen til seg selv. Men etter å ha blitt frastjålet alle pengene de har samlet inn, bestemmer de seg for å overliste Savitskij.

Skuespillere
------------

* Sergej Nikonenko som Gorskij
* Juozas Budraitis som Savitskij
* Aleksej Guskov som Jura
* Valentina Telitsjkina som Irina
* Lidija Velezjeva

Referanser
----------

1. ↑  Классик (1998)
2. ↑  Премьера "Классика"

Eksterne lenker
---------------

* (en) *Klassik* på Internet Movie Database Rediger på Wikidata
En frokostburrito med grønnkål og bacon.
En frokostburrito.
En **frokostburrito** er en type amerikansk frokost som består av typiske frokostelementer pakket i en burritotortilla. Denne frokoststilen ble oppfunnet og gjort populær i flere regionale amerikanske kjøkken, særlig New Mexicos kjøkken, sydvestlig mat og Tex-Mex. Sydvestlig frokostburritos kan inneholde eggerøre, poteter, løk, chorizo eller bacon.

Noen hurtigmatrestauranter, som Burger King, Dunkin’ Donuts, McDonald’s og Taco Bell, selger frokostburritos. Frokostburritos regnes også som gatemat.

Historie
--------

Frokostburritoen ble oppfunnet i Santa Fe i New Mexico. Tia Sophia’s, en meksikansk kafé i Santa Fe, hevder å ha oppfunnet den opprinnelige frokostburrito i 1975, ved å fylle en rullet tortilla med bacon og poteter, servert med chili og ost. Hurtigmatgiganten McDonald’s lanserte sin versjon på slutten av 1980-tallet, og i løpet av 1990-tallet fulgte flere hurtigmatleverandører etter, med Sonic Drive-In, Hardee’s og Carl’s Jr. blant de som tilføyde frokostburritos på sine menyer. I 2014 lanserte Taco Bell sin frokostmeny, som inkluderte frokostburritos.

Tilberedelse
------------

Frokostburrito kan tilberedes med utallige ulike fyll og ingredienser, slik som egg, skinke, ost, løk, paprika, bacon, poteter, pølsekjøtt, avokado, tomat, spinat, bønner, oliven og andre ingredienser.

Referanser
----------

1. ↑  Cheek, Lawrence (oktober 2001). «Rise and shine – breakfast – Recipe». Sunset. Arkivert fra originalen 9. juli 2007. Besøkt 15. juli 2017.
2. ↑  Anderson, Judith (24. mai 1998). «What's Doing In; Santa Fe». The New York Times. Besøkt 18. august 2007.
3. ↑  Michman, Ronald D.; Greco, Alan James (1995). *Retailing Triumphs and Blunders: Victims of Competition in the New Age of Marketing Management*. Greenwood Publishing Group. s. 182. ISBN 9780899308692. Besøkt 18. juni 2013.
4. ↑  Andrew F. Smith (2. desember 2011). *Fast Food and Junk Food: An Encyclopedia of What We Love to Eat [2 volumes]: An Encyclopedia of What We Love to Eat*. ABC-CLIO. s. 72. ISBN 978-0-313-39394-5.
5. ↑  Andrew F. Smith (28. oktober 2013). *Food and Drink in American History: A "Full Course" Encyclopedia [3 Volumes]: A "Full Course" Encyclopedia*. ABC-CLIO. s. 119. ISBN 978-1-61069-233-5.
6. ↑  Luna, Nancy (26. mars 2014). «Taco Bell breakfast: 8 must-know details, plus early waffle taco reviews». *OC Register*.

  


|  |  |
| --- | --- |
| Oppslagsverk/autoritetsdata | TasteAtlas
 |
**Klassifikasjon** benyttes i blant annet bibliotek for å gruppere dokumenter etter emneinnhold. I de fleste bibliotek skiller man mellom faglitteratur og skjønnlitteratur. Skjønnlitteraturen blir som regel stilt opp alfabetisk etter forfatterens etternavn eller tittelen på boken. Når det gjelder faglitteratur er emnet viktigst. Her er det hensiktigsmessig å plassere bøker med like emner sammen og at emner og fag som har naturlig tilknyttning står nær hverandre på hyllen. Metoden for slik systematisk oppstilling er avhengig av hvilke klassifikasjonssystem man bruker.

Klassifikasjonssystem
---------------------

Det mest utbredte klassifikasjonssystemet er Deweys desimalklassifikasjon (DDK). Tross sin utbredelse har DDK sine svakheter, blant annet: En vektlegging på vesten, få muligheter til fininndeling og noen logiske brister i faginndelingen. I de fleste norske folkebibliotek bruker man den norske forkortede utgaven, som er mindre omfattende. Andre utbredte klassifikasjonssystem er Universell desimalklassifikasjon (UDK) som er vanlig i fagbibliotek fordi det gir en mulighet til å legge inn flere emner i hovednummeret. I medisinske bibliotek brukes ofte klassifikasjon fra National Library of Medicine (NLM).

Referanser
----------

1. ↑   Ulvik, S. (2002) Kat & Klass-boken - en innføring i katalogisering, klassifikasjon og emneordsetting for skolebibliotekarer. Oslo: Biblioteksentralen.
2. ↑  Ådland, M. K. & Anjer, J. (2009). Klassifikasjon og indeksering. Oslo: Høgskolen i Oslo.

Se også
-------

* Katalogisering

  

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** LCCN **·** BNF **·** BNF (data) **·** NDL **·** BNE
 |
***Frokost i det grønne*** , (originaltittel: *Le Déjeuner sur l'herbe*) er en fransk spillefilm fra 1959, regissert av Jean Renoir. 

Tittelen er hentet fra et maleri av Édouard Manet.

Handling
--------

Den anerkjente franske biologen Étienne Alexis stiller til det kommende valget som Europas første president. Han tar til orde for obligatorisk kunstig befruktning for å forbedre menneskeheten, og gjøre mennesker mer verdig moderne vitenskap. Han ble nylig forlovet med sin tyske kusine Marie-Charlotte, og inviterer henne til en piknik i nærheten av herskapshuset hans i Provence. Nénette, en bonde-datter, er skuffet over menn etter et mislykket forhold. Hun ønsker seg fremdeles barn, og søker derfor om å bli test-person for Étiennes planlagte insemineringsprosjekt. Hun ender opp med å bli ansatt som Étienne nye kammerpike, og er derfor til stede ved pikniken sammen med flere av de andre tjenerne.

Tilstede på pikniken er flere søskenbarn til det forlovede paret. De har også invitert en rekke journalister til å dokumentere arrangementet, som de ønsker å presentere som et symbol for det nye enhetlige Europa. Pikniken finner sted ved siden av ruinene av et tempel til Diana gudinnen som de gamle romerne trodde stod for fødselen. I nærheten er også en gruppe unge campere. Nénette blir bekymret når hun får øye på gjeteren Gaspard. Hun vet at når han spiller på fløyten sin, pleier det å skje merkelige ting. Plutselig blåser det opp en sterk vind, som feier vekk piknik-stolene og bordene deres. Når alle sammen forsøker å søke dekning, blir Étienne og Nénette skilt fra resten av fest-deltakerne. Når vinden avtar igjen, blir de to invitert til å sette seg ned med resten av camperne. Men i dagene som følger ønsker Étienne å heller gifte seg med Nénette.

Medvirkende
-----------

* Paul Meurisse  : Étienne Alexis, célèbre biologiste
* Catherine Rouvel : Antoinette dite :Nénette
* Jacqueline Morane : Titine
* Fernand Sardou : Nino, le père de Nénette
* Jean-Pierre Granval : Ritou
* Hélène Duc : Isabelle, la secrétaire du biologiste
* Ingrid Nordine : la comtesse Marie-Charlotte
* Charles Blavette : le berger Gaspard
* André Brunot : le curé
* Marguerite Cassan : Odile Poignant
* Jacques Dannoville : M. Poignant
* Régine Blaess : Claire, la femme de chambre
* Jean Claudio : Rousseau, le secrétaire du biologiste
* Paulette Dubost : Mademoiselle Forestier

Referanser
----------

1. ↑  «filmen på filmweb.no» **(norsk)**. Besøkt 10. januar 2016.

Eksterne lenker
---------------

* (en) *Frokost i det grønne* på Internet Movie Database Rediger på Wikidata

* (sv) *Frokost i det grønne* i Svensk Filmdatabas Rediger på Wikidata

* (da) *Frokost i det grønne* i Danmark Nationale Filminstitut Rediger på Wikidata

* (en) *Frokost i det grønne* på AllMovie Rediger på Wikidata

* (fr) *Frokost i det grønne* på Allociné Rediger på Wikidata

* (nl) *Frokost i det grønne* på MovieMeter Rediger på Wikidata

* (en) *Frokost i det grønne* på Turner Classic Movies Rediger på Wikidata

* (en) *Frokost i det grønne* på Rotten Tomatoes Rediger på Wikidata
En **switch-setning** er en form for kontrollmekanisme av valg som brukes i programmeringsspråk for å tillate verdien av en variabel eller et uttrykk i å velge kontrollflyten til et dataprograms utførelse via en flerveis branch.

Switch-setninger finnes i de fleste høynivås imperative språk slik som Pascal, Ada, C/C++, C#, Java, og i mange andre språk. Slike språk benytter reserverte ord som `switch`, `case`, `select` eller `inspect`.

Switch-setninger finnes i to hovedvarianter: En strukturert switch, som i Pascal, som velger nøyaktig en branch, og en ustrukturert switch, som i C, som fungerer som en form for goto. Hovedgrunnene for å bruke en switch inkluderer forbedret klarhet, ved å redusere kode som ellers er repeterende, og (hvis heuristikken tillater det) potensialet for en raskere utførelse gjennom enklere kompilatoroptimalisering i mange tilfeller.

Litteratur
----------

* Stephen Kleene, 1952 (10th reprint 1991), *Introduction to Metamathematics*, North-Holland Publishing Company, Amsterdam NL, ISBN 0-7204-2103-9
* George Boolos, John Burgess, and Richard Jeffrey, 2002, *Computability and Logic: Fourth Edition*, Cambridge University Press, Cambridge UK, ISBN 0-521-00758-5 paperback. cf page 74-75.
| Medaljeoversikt |
| --- |
| Konkurrerte for ØsterrikeØsterrike Østerrike |
| Kombinert |
| Kombinert Vinter-OL for ungdom |
| Sølv | 2020 i Sveits’ flagg Lausanne | Mikslag  |

**Witta-Luisa Walcher** (født 25. november 2002) er en østerriksk langrennsløper som representerer klubben WSV Ramsau. Hun trenes av Achim Walcher og Maria Theurl.

Idrettskarriere
---------------

### Sesongen 2019/20

Hun representerte Østerrike under Vinter-OL for ungdom 2020. I kombinert deltok hun på Østerrikes mikslag som fikk sølv på 4 × 3,3 km normalbakke, der hun gikk den ene langrennssdelen. Hun deltok også i langrenn individuelt, der hun kom på 29.-plass på 5 km klassisk. På sprinten fikk hun 34. beste tid i kvalifiseringen, og i langrennscross ble hun slått ut i semifinalen.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]

Eksterne lenker
---------------

* (en) Witta-Luisa Walcher – Olympedia Rediger på Wikidata

* (en) Witta-Luisa Walcher – FIS (langrenn) Rediger på Wikidata

* (en) Witta-Luisa Walcher – TheSports.org Rediger på Wikidata
* (en) Profil hos Skisport365
* (en) Profil hos Vinter-OL for ungdom 2020 Arkivert 2. mars 2020 hos Wayback Machine.
**Jan Henrik Trøen** (født 16. april 1963) er en norsk tidligere skihopper som representerte Byåsen IL.

Han deltok i verdenscupen fra 1981 til 1988, med 37.-plass i 1985/86 som beste sammenlagtplassering. Hans beste plassering i enkeltrenn i verdenscupen var 5.-plass i Innsbruck 4. januar 1986. I den tysk-østerrikske hoppuka ble han nummer 22 sammenlagt i 1982/83. Han vant normalbakkerennet i Svenska Skidspelen i Falun i 1982, som dog ikke var verdenscuprenn.

Jan Henrik Trøen tok bronsemedalje i NM stor bakke i Balbergbakken i 1983. I 1989 var han på Sør-Trøndelags lag som ble norgesmestere i lagkonkurranse i normalbakken i Vikersund. Han har den siste bakkerekorden i Gråkallbakken i Trondheim med 76,5 meter, satt i 1985. Etter at han sluttet som aktiv skihopper har han blant annet vært trener i Trønderhopp, Kollenhopp og på landslaget.

Referanser
----------

1. ↑  Byavisa: Fiskebein i 125 år Arkivert 22. mars 2009 hos Wayback Machine. (27. januar 2009, besøkt 21. februar 2011)

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidspelen: Pristagare i Svenska Skidspelen Arkivert 18. august 2010 hos Wayback Machine.
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 337
* NM 1989 – Resultater lag

Eksterne lenker
---------------

* (en) Jan Henrik Trøen – FIS (skihopping) Rediger på Wikidata
En 'Witz-chouras' med ermer, pelsfór og hette, 1813.
**Witzchoura** (noen ganger **witz-choura**) var en type mantel, pelisse eller ermet kappe, med en stor krage og noen ganger en hette,. som var spesielt moteriktig på begynnelsen av 1800-tallet. Begrepet stammer fra det polske ordet *wilczura*, som betyr *ulvepelspappe*. Den var inspirert av polske stiler, og blir derfor noen ganger beskrevet som *a la Polonaise*, selv om den ikke er det samme som kjolen kalt 'polonaise*. I likhet med den husarpelissen var den typisk fóret med pels.*

Witzchouraen sies å ha dukket opp rundt 1808, like etter at Napoleon møtte sin polske elskerinne, Marie Walewska. Den ble båret gjennom første halvdel av 1800-tallet. Versjoner av witzchoura ble fortsatt brukt på reiser i 1849.

Referanser
----------

1. 1 2 3  Joannis, Claudette (2007). *L'élégance sous l'Empire : Joséphine à Malmaison : Musée national des châteaux de Bois-Préau et Malmaison*. Paris: Réunion des Musées nationaux. ISBN 9782711851232.
2. ↑  «wilczura». *sjp.pwn.pl* **(polsk)**. Besøkt 25. januar 2018.
3. ↑  «Cabinet of Taste: Costume of Paris». *La Belle Assemblée: Or, Court and Fashionable Magazine; Containing Interesting and Original Literature, and Records of the Beau-monde*. J. Bell. Januar 1827. «A woman of fashion well wrapped up in a Witzchoura pelisse, with sleeves á la Polonaise, ought to wear black velvet boots...»
4. ↑  Cunnington, C. Willett (1990). *English women's clothing in the nineteenth century*. New York: Dover Publications. s. 154. ISBN 9780486319636.
**Swiss Mutual Fund** eller **Swisscash** var et pyramidespill med hovedkontor i Den dominikanske republikk.

I motsetning til hva navnet skulle tilsi hadde ikke Swiss Mutual Fund noen tilknytning til Sveits. Selskapet oppga imidlertid å være grunnlagt i 1948 av en fransk familie med hovedkontor i Bern i Sveits, og at det i 1996 ble flyttet til Den dominikanske republikk grunnet endringer i det europeiske finansmarkedet.

I hovedsak var det forretningsmenn fra Malaysia som investere kapital i Swiss Mutual Fund. Dette førte til at malaysiske myndigheter ble oppmerksomme på fenomenet, og i 2007 aksjonerte myndighetene mot flere av promotørene. I løpet av sommeren gikk selskapets nettsider ned, og virksomheten opphørte. Flere hundre millioner dollar var da tapt for investorene.

I etterkant vet ingen med sikkerhet hva som skjedde med pengene som var innskutt i Swiss Mutual Fund. Det har versert rykter om at pengene har gått til å finansiere terrorisme, men dette er ikke blitt bekreftet.

Eksterne lenker
---------------

* Investor Alert List
***Legenda o Kolovrate*** (originaltittel: *Легенда о Коловрате*) er en russisk film fra 2017, regissert av Dzjanik Fajzijev og Ivan Sjurkhovetskij.

Handling
--------

Historien er basert på legenden om en bogatyr ved navn Evpaty Kolovrat, som er nedtegnet i historier fra 1500-tallet. I prologen blir en ung Evpaty overmannet av en gruppe mongoler i kjølvannet av Slaget ved Kalkaelven (i 1223) og Evpaty blir etterlatt som død. Han får kallenavnet Kolovrat av Nastya, hans senere kone. I dag, i 1236, er Evpaty en ridder i tjeneste for prins Yuri av Rjazan. De mongolske styrkene, ledet av Batu Khan, barnebarnet til Genghis Khan, nærmer seg nok en gang Rjazan i 1237.

Prins Fedor blir snart advart om mongolenes fremrykninger, og sender en utsending - inkludert Evpaty Kolovrat - for å forhandle med Khan og hans styrker. Khan gir Evpaty en talisman som lar bæreren bevege seg trygt gjennom de mongolske linjene. Men Fedor blir kort tid senere drept, samtidig som Evpaty og flere andre soldater klarer å rømme. Når de kommer tilbake til Rjazan, har hjembyen deres allerede blitt ødelagt av mongolene.

Evpaty forsøker å samle en avdeling, og leder den til å forsinke den mongolske hæren - i håp om at de russiske naboene deres kan rekke å sende dem støtte, men ingen hjelp kommer til deres unnsetning. Han sender også en av soldatene sine, Karkun, for å eskortere kvinnene og barna som overlevde ødeleggelsene av byen til sikkerhet. Samtidig forsøker Evpaty, og kameratene hans, å forsvare en befestet bakketopp. Han klarer å drepe den mongolske sjefen Khostovrul, men alle forsvarerne blir til slutt drept.

Skuespillere
------------

* Ilja Malakov som Jevpatij Kolovrat
* David Melkonyan
* Polina Tsjernysjova som Nastya
* Diana Pentovitsj
* Aleksej Serebrjakov som Jurij

Referanser
----------

1. ↑  .
2. ↑  "Нелюбовь" шагает по планете
3. ↑  Легенда о Коловрате (2017)

Eksterne lenker
---------------

* (en) *Legenda o Kolovrate* på Internet Movie Database Rediger på Wikidata

* (en) *Legenda o Kolovrate* på AllMovie Rediger på Wikidata

* (en) *Legenda o Kolovrate* på Rotten Tomatoes Rediger på Wikidata

* (en) *Legenda o Kolovrate* på Box Office Mojo Rediger på Wikidata
**John William «Jack» McKenzie** (født 22. juli 1930, død 11. november 2010) var en canadisk ishockeyspiller som deltok i de olympiske vinterleker 1956 i Cortina d'Ampezzo.

McKenzie vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant tre og tapte to kamper i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey. McKenzie spilte alle åtte kampene og scoret sju mål.

OL-medaljer
-----------

* 1956 Italias flagg Cortina d'Ampezzo - Bronse Bronse i ishockey Canadas flagg Canada

Referanser
----------

1. ↑   Library of Congress Authorities, Library of Congress autoritets-ID n88647019, besøkt 26. desember 2019[Hentet fra Wikidata]

Eksterne lenker
---------------

* (en) Jack McKenzie – Olympedia Rediger på Wikidata

* (en) Jack McKenzie – Sports-Reference (OL-resultater – arkivert) Rediger på Wikidata

* (en) Jack McKenzie – Eliteprospects.com Rediger på Wikidata
***Out of the Darkness*** er en amerikansk stumfilm fra 1915, regissert av George Melford.

Handling
--------

Helen Scott har blitt ene-eier for Scott Canneries etter farens dødsfall. Men hun er for opptatt med sosiale plikter, og overlater håndteringen av industriens virksomhet til sin hardhendte onkel. Harvey Brooks, leder for Tampa-avdelingen av hermetikk-fabrikkene, er en hardtarbeidende ung mann med nye ideer om sosial velferd. Han har hundrevis av mennesker i sin ansettelse, som arbeider under de mest ugunstige forholdene og for salt for liten lønn. Han har bedt Helen Scott og onkelen hennes om å bedre arbeidsforholdene, men dette har alltid blitt ignorert.

Helen reiser sammen med en vennegjeng til Palm Beach i Florida, for å seile med en yacht. Men en tåket natt blir yachten deres kjørt ned og senket av en stor skonnert. Helen blir reddet fra havet, av kapteinen på skonnerten. Arvingen er lamslått av et slag i hodet. Når hun kommer seg, klarer hun ikke lenger å huske navnet sitt, eller hennes virkelige identitet. Skonnert-kapteinen tar Helen med seg hjem til seg selv. Når hun har kommet seg, sikrer datteren hans som arbeider ved hermetikk-fabrikken, Helen en posisjon ved den samme fabrikken.

Brooks, som får høre om Helens ulykke, og tap av identitet, interesserer seg for henne og hun blir tiltrukket av ham. Samtidig blir det oppfordret til streik ved hermetikk-fabrikkene, og ansvaret for de elendige arbeidsforholdene blir lagt på unge Brooks. En kveld blir Brooks bundet fast til en stol på kontoret hans, og anlegget blir satt i brann av arbeiderne. Helen skynder seg gjennom flammene for å hjelpe ham. Men når hun løsner ham fra stolen, blir hun overveldet av røyk og faller bevisstløs om ved siden av ham.

Skuespillere
------------

* Charlotte Walker som Helen Scott.
* Thomas Meighan som Harvey Brooks.
* Marjorie Daw som Jennie Sands.
* Hal Clements som John Scott.
* Tom Forman som Tom Jameson.
* Loyola O'Connor som Mrs. Sands.

Referanser
----------

1. ↑  Out of the Darkness
2. ↑  Out of the Darkness

Eksterne lenker
---------------

* (en) *Out of the Darkness* på Internet Movie Database Rediger på Wikidata

* (en) *Out of the Darkness* på AllMovie Rediger på Wikidata

* (en) *Out of the Darkness* på American Film Institute Rediger på Wikidata

* (en) *Out of the Darkness* på Silent Era Rediger på Wikidata
Peter Paul Rubens maleri «Flodhest-jakten» printet på papir og lerret med Epsons sjufargesystem som ofte blir kalt *giclée*.
**Giclée** (uttales omtrent *sji'kléi* eller *sji'klé*) er digital blekkutskrift av høy kvalitet for reproduksjon av billedkunst. Betegnelsen er et nyord konstruert av trykkeren Jack Duganne i 1991 og kan også brukes om både teknikken, selve utskriften såvel som skriveren. Metoden ble opprinnelig utviklet sist på 1980-tallet for utskrifter på iris-printere, men betegnelsen har siden blitt tatt i bruk av kunstnere og gallerier om enhver høykvalitets blekkutskrift.

Giclée-metoden  krever spesielle, avanserte printere og en kombinasjon av lysekte blekk og syrefritt papir som er garantert av produsenten til å ha en minimums holdbarhet på 60-100 år. Slikt utstyr blir blant annet levert av printerfabrikantene Canon, Epson og Hewlett-Packard. Epson har et sjufargesystem for blekkskrivere, Canon har et tolvfargesystem.  Teknikken benyttes av en rekke kunstnere til framstilling av fotografiske forstørrelser og reproduksjon av grafiske arbeider i begrensede opplag. Ordet blir gradvis mer utvannet og erstattet av mer presise ord som digitaltrykk og digital grafikk, men er det eneste internasjonalt kjente ordet for å beskrive en metode der utskriftene av utseende for mange kunstnere erstatter litografi eller silketrykk. 

Enkelte definerer giclée-trykk ved at de i tillegg er signert og nummerert.

Referanser
----------

1. ↑  www.kreaktiv.no om giclée Arkivert 19. april 2013 hos Wayback Machine.

Se også
-------

* Digitalprint, reproduksjonsteknikk for digitale bilder
* Skriver, elektronisk utskrivningsmaskin
Fra venstre: Ray Chapman, Elden Carl, Thell Reed, Jeff Cooper, Jack Weaver. Dette var fem av de mest suksessrike "Combat Masters" under konkurransene som ble holdt i South Western Combat Pistol League (SWCPL) ved Big Bear Lake (California) på slutten av 1950-tallet. (Den sjette stridsmesteren John Plahn mangler på dette bildet.)
**Ray Chapman** var en amerikansk sportsskytter og våpeninstruktør som var sentral i utviklingen av dynamisk sportsskyting. I 1976 var han en av grunnleggerne av International Practical Shooting Confederation på Columbiakonferansen. Han vant den første IPSC Handgun World Shoot i 1975 og tok sølv bak norske Jan Foss i det andre verdensmesterskapet i 1976. Han fortsatte å konkurrere til 1979 før han la opp.

I midten av tenårene tjenestegjorde Chapman i det amerikanske marineinfanteriet i Stillehavet etter å ha løyet om sin alder. Etter krigen jobbet han som politimann før han ble ingeniør for California sin motorveiavdeling. I 1950-årene var han en av pionerene i Southwest Pistol League sammen med Jeff Cooper.

I februar 2008 døde Ray fredelig i en alder av 79 på et sykehus i Texas.

Referanser
----------

1. 1 2  Remembering Ray Chapman: one of the founders of modern pistolcraft. - Free Online Library
Laugspokalen fra 1821 fra skreddersvennenes laug i Christiania. På pokalen står det på en side gravert: *den 24. Junii 1821 Blev denne Velkomst Opprettet af Skrædder Svendene i Christiania som den tiid var af begge Forenede Rigets Sønner / Held vor konge / Held vort Norge.* På den andre siden står det: *Carl den 14 de Johan Sverig og Norges konge.* Pokalen er laget i sølv av gullsmeden Ahasverus Kaas som tok borgerskap i Christiania i 1807. Høyde 41,5 cm. Pokalen er nå på Norsk Folkemuseum. NF. 1909-0117. Foto Anne-Lise reinsfelt, Norsk Folkemuseum.
**Laugspokal** er et drikkekar som ble brukt i håndverkslaugene. Laugspokalene ble brukt i ritualene når nye medlemmer eller vandrende svenner skulle ønskes velkommen i lauget og til andre høytidelige skåler. De kalles derfor ofte også for velkomster.

Laugspokaler har lokk og er gjerne rikt dekorert. Laugspokalene her ofte påhengte skilt med medlemmenes navn eller initialer og årstall, og skiltene er gjerne dekorert med symboler knyttet til vedkommende fag. Det var skikk og bruk at nye svenner ga et slikt skilt ved opptagelsen i lauget. De bevarte, norske laugspokalene er laget av metall (tinn, kobber eller sølv), men i Danmark er det også brukt laugspokaler av glass, keramikk og tre.

Referanser
----------

1. ↑  Krohn-Hansen (1942) s. 165-166.

Litteratur
----------

* Krohn-Hansen, Thv. (1942): *Norsk velkomster fra laugstiden*. Oslo

Eksterne lenker
---------------

* Laugspokaler i Digitaltmuseum
* Se flere bilder av skreddersvennenes velkomst på Digitaltmuseum
Annonse for Telefonavisen i Telefonkatalogen på 1960-tallet
**Telefonavisen** var en tjeneste Norsk Telegrambyrå innførte på 1960-tallet, med datidens spissteknologi. Folk i Oslo kunne ringe telefonnummeret **025** og få høre nyhetene lest opp fra et lydbånd; opplesningen varte i tre minutter.

I praksis ble de viktigste nyhetene vanligvis lest inn om lag ti ganger i døgnet, men ved store begivenheter var man i 1967 oppe i hele 30 utgaver per døgn.

Tjenesten ble en suksess, og i byråets interne blad *NoTaBene* oppsummerte man i 1967:

> «Direktøren kan vanskelig skjule sin begeistring over nyanskaffelsen. [...] Det er planer om å utvide telefonavis-servicen til Bergen, Trondheim og Stavanger. Telegrafverket er interessert, men først må problemet med klargjøring av linjer løses. En telefonavis i disse byer bør gi grunnlag for egne avdelingskontorer for NTB.»
> 
>

Referanser
----------

1. ↑  «Telefonavisen», *NoTaBene*, NTB 100 år 1967, side 5

Kilder
------

* Einar Olsen: *En historisk vandring gjennom 140 år i Norsk Telegrambyrå : NTB 1867 - 2007*, NTB, Oslo 2007, side 43
***Jinbrianax*** er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk.

Utseende
--------

Små til middelsstore (1,5 – 8 mm), ovale, mer eller mindre flate biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede eller kamformede. **Hodet** er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. **Brystskjoldet** (pronotum) er ganske lite og kort, sterkt tilsmalnet framover. **Dekkvingene** er brede og flate, ofte med dype punktstriper. **Beina** er slanke, føttene er tynne og fem-leddete. **Larvene** ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.

Levevis
-------

Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Utbredelse
----------

Slekten er kjent fra Asia (Nepal, Kina, Laos, Borneo).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien Psephenidae – ca. 210 arter fordelt på 29 slekter
				+ Underfamilien Eubrianacinae
					- Slekten ***Jinbrianax*** Lee, Satô & Yang, 1999
						* *Jinbrianax incompositus* Lee, Satô & Yang, 1999 ( Nepal; Gorkha District, Darondi Khola)
						* *Jinbrianax jaechi* Lee, Satô & Yang, 1999 (Malaysia; Sarawak, Kuching)
						* *Jinbrianax rotundatus* Lee, Satô & Yang, 1999 (Nepal; east)
						* *Jinbrianax schillhameri* Lee, Satô & Yang, 1999 ( Laos; Chamasak Province, Phou Pasak)
						* *Jinbrianax tenuis* Lee, Satô & Yang, 1999 (Jiangxi; Jinggang Shan Ciping)

Eksterne lenker
---------------

* Larve, «water penny»

* (en) *Jinbrianax* i Encyclopedia of Life Rediger på Wikidata

* (en) *Jinbrianax* i Global Biodiversity Information Facility Rediger på Wikidata
**Telecom Tower**, eller **BT Tower**, i London, tidligere **Post Office Tower** eller **London Telecom Tower**, er en høy sylindrisk bygning i bydelen Camden. Selve bygningen er 175 m høy med en antenneseksjon som gir hele bygget en total høyde på 188 m, og var i mange år Londons høyeste bygning.

Tårnet ble reist i åra 1963 til 1966 for det britiske postverket (General Post Office) på ei tomt som tidligere rommet BBCs nasjonale distribusjonssenter. Tårnet var en del av et nasjonalt nett for mikrobølgelink. Det hadde en underjordisk bunker som sivilt nøkkelpersonell raskt kunne evakuere til i tilfelle krig. Det var videre passasje til Victorialinjen, som kunne tjene som en underjordisk forbindelse mellom de viktigste sivile installasjonene i sentrale London.

Foruten kontorer og tekniske installasjoner hadde tårnet utsiktsgallerier og den roterende restauranten «Top of the Tower» i 35. etasje, og var åpen for publikum. Omkring en million mennesker rakk å besøke tårnet før en bombe eksploderte på restaurantens herretoalett 31. oktober 1971. Den anarkistiske gruppa Angry Brigade tok på seg ansvaret for bomben. Året etter ble tårnet stengt for besøkende. I 1991 ble BT Tower overgått av Canary Wharf Tower i høyde.

Like til midten av 1990-tallet var Telecom Tower en offisiell hemmelighet, og eksisterte ikke på britiske kart. I 2003 ble Telecom Tower klassifisert som verneverdig; det betyr at fasaden ikke kan endres og at antennene - mange av dem er ikke lenger i bruk - ikke kan fjernes.

Se også
-------

* Liste over Londons høyeste byggverk

  


|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames **·** SkyscraperCenter
 |
| Medaljeoversikt |
| --- |
| Konkurrerte for Brasils flagg Brasil |
| Paralangrenn |
| VM i paraalpint VM i paralangrenn |
| Sølv | 2022 Norges flagg Lillehammer |  Sprint |

**Cristian Westemaier Ribera** (født 13. november 2002) er en brasiliansk paraidrettsutøver som konkurrerer i sitteski innen paralangrenn, med klassifisering LW11.5. Han fikk sølv i sprinten under Para-VM i snøsport 2022.

Bakgrunn
--------

Ribera er født med Arthrogryposis multiplex congenita, som gir bøyde og stive ledd i ulike deler av kroppen. Han har gjennomgått 21 operasjoner i beina for å bedre på tilstanden. Han begynte med idrett da han var fire år gammel, og han begynte med paralangrenn i 2015.

Idrettskarriere
---------------

Ribera debuterte internasjonalt i Verdenscupen i paralangrenn 2017/18, og kom der på sjuendeplass i klassen for sittende utøvere. Han deltok i Paralympiske vinterleker 2018, og kom der på sjetteplass på 15 km, niendeplass på 7,5 km og 15.-plass på sprinten. I tillegg deltok han på miksstafetten, der Brasil kom på 13.-plass.

Han kom på 13.-plass i Verdenscupen i paralangrenn 2018/19, og han kom på andreplass i Verdenscupen i paralangrenn 2019/20, kun slått av Ivan Golubkov. Sesongen etter endte han på 13.-plass i Verdenscupen i paralangrenn 2020/21.

Para-VM i snøsport 2022 ble arrangert på Lillehammer, og Ribera fikk der én medalje; han kom på andreplass på sprinten, bak Ivan Golubkov. På 18 km kom han på sjetteplass, og på 10 km kom han på åttendeplass.

Referanser
----------

1. ↑  IPC - *Cristian Westemaier Ribera*, besøkt 28. januar 2022.
2. ↑  IPC - *World Para Nordic Skiing WC Points - Winter Season 2017/18 - World Cup Overall Rankings*, besøkt 28. januar 2022.
3. ↑  IPC - *World Para Nordic Skiing WC Points - Winter Season 2018/19 - World Cup Overall Rankings*, besøkt 28. januar 2022.
4. ↑  IPC - *World Para Nordic Skiing WC Points - Winter Season 2019/20 - World Cup Overall Rankings*, besøkt 28. januar 2022.
5. ↑  IPC - *Athlete Profile - Cristian Westemaier Ribera*, besøkt 28. januar 2022.

Eksterne lenker
---------------

* (en) Christian Ribera – Paralympic.org Rediger på Wikidata
Figur av virkemåten av et sandfang.
**Sandfang** er en enkel mekanisk renseprosess for å skille ut sand, grus, og jord fra vann.

Det finnes flere hundretusener av sandfang i Norge. Alle sluk, kummer og rister i og ved gater og veier, og alle dreneringskummer ved boliger og bygg er kategorisert som sandfang.

Virkningen på de mest vanlige sandfangene er at vannet kommer inn i sandfanget ovenfor utløpet, og utløpet ut igjen er på et høyere punkt enn bunnen i sandfanget, dermed er det plass til sand, grus og jord under utløpet. Sand, jord og grus sedimenterer og blir liggende på bunn og det klare vannet renner videre i utløpet.

Formålet med et sandfang er altså å fjerne sand, grus og jord fra rørsystemene, dette for å hindre tetninger og forurensning.

I alle vaskehaller er det sandfang, med oljeutskiller med forskjellige skiller inne i kummen for at vaskemidlene, olje og andre giftstoffer ikke skal renne ukontrollert ut i naturen. Prinsippet er det samme som over, men her er det oftest lange renner i golvet som sand og grus samles i. Større vaskerier har ofte avanserte og store sandfangløsninger. Felles med alle sandfang er at de må tømmes før det er fullt og sand, grus eller jord renner videre inn i rørsystemene. Disse tømmes som oftest med slamsuger.